pythainlp/thai-wiki-dataset-v3 huggingface dataset:
เจ้าฟ้า

เจ้าฟ้า เป็นพระยศเจ้านายในกลุ่มชาติพันธุ์ไท โดยในแคว้นหรือนครต่าง ๆ ของชาวไทใหญ่ (บริเวณภาคตะวันออกของประเทศพม่าปัจจุบัน) และชาวไทถิ่นอื่นในประเทศข้างเคียงเช่นในมณฑลยูนนานของจีน ใช้หมายถึงเจ้าผู้ครองแคว้น ส่วนในประเทศไทยได้ใช้เป็นสร้อยพระนามพระมหากษัตริย์ไทยมาตั้งแต่สมัยกรุงศรีอยุธยา ต่อมาใช้เป็นสกุลยศอย่างหนึ่งของเชื้อพระวงศ์
== ไทใหญ่ ==
ตามพงศาวดารท้องถิ่น บางราชวงศ์ที่มีเจ้าฟ้ามีอายุย้อนไปถึงศตวรรษที่ 2 ก่อนคริสตกาล แต่นักประวัติศาสตร์ทั่วไปมีความเห็นตรงกันว่าส่วนแรก ๆ ของพงศาวดารเหล่านี้เป็นเพียงตำนาน
ในช่วงที่พม่าเป็นอาณานิคมของสหราชอาณาจักร มีเจ้าฟ้าชาวไทใหญ่ 14 ถึง 16 พระองค์ในขณะนั้น แต่ละพระองค์ทรงมีอำนาจปกครองแว่นแคว้นของตนเองอย่างสูง จนถึงปี พ.ศ. 2465 มีการก่อตั้งสหพันธรัฐชาน อำนาจของเจ้าฟ้าจึงถูกลดลง อย่างไรก็ตาม เจ้าฟ้าทั้งหมดยังทรงรักษาฐานะในนามไว้ได้เช่นเดียวกับราชสำนักและยังทรงมีบทบาทในการปกครองส่วนท้องถิ่น จนกระทั่งร่วมกันสละบรรดาศักดิ์เพื่อเข้าร่วมสหภาพพม่าในปี พ.ศ. 2502
== สยาม ==
ในสยามเริ่มมีพระยศเจ้าฟ้าใช้ครั้งแรกในปี พ.ศ. 2106 เมื่อสมเด็จพระมหาธรรมราชาธิราชผู้ครองเมืองพิษณุโลกยอมอ่อนน้อมต่อพระเจ้าบุเรงนองแห่งกรุงหงสาวดี จึงทรงตั้งสมเด็จพระมหาธรรมราชาเป็นเจ้าฟ้าสองแคว ทำนองเดียวกับเจ้าฟ้าไทใหญ่ที่เป็นประเทศราชของหงสาวดีในขณะนั้น เมื่อถึงรัชสมัยสมเด็จพระนเรศวรมหาราช สมเด็จพระเอกาทศรถทรงออกพระนามสมเด็จพระเชษฐาธิราชว่าสมเด็จบรมบาทบงกชลักษณอัครบุริโสดม บรมหน่อนรา เจ้าฟ้านเรศ เชษฐาธิบดี แต่เมื่อสมเด็จพระเอกาทศรถสืบราชสมบัติ ทรงเลิกใช้คำว่าเจ้าฟ้าในคำสร้อยพระนามพระเจ้าแผ่นดิน แต่เฉลิมพระนามพระราชโอรสทั้งสองพระองค์ที่ประสูติแต่พระอัครมเหสีเป็นเจ้าฟ้าสุทัศน์และเจ้าฟ้าศรีเสาวภาค นับแต่นั้นมา เจ้าฟ้าจึงกลายเป็นสกุลยศของลูกหลวงที่พระมารดาเป็นเจ้า ต่อมาจึงขยายไปถึงหลานหลวงที่พระบิดาและพระมารดาทั้งสองฝ่ายเป็นเจ้าฟ้า หลานหลวงนั้นให้เป็นเจ้าฟ้าด้วย
เจ้าฟ้าของไทยที่ยังทรงพระชนม์อยู่ในปัจจุบัน (เรียงลำดับตามพระชันษา)
{|class="wikitable" width="100%"
! พระนาม
! ประสูติ
! สถาปนา
! พระบิดา
|-
|สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
| colspan="2"| 
|พระบาทสมเด็จพระมหาภูมิพลอดุลยเดชมหาราช บรมนาถบพิตร
|-
|สมเด็จเจ้าฟ้าฯ กรมพระศรีสวางควัฒน วรขัตติยราชนารี
| colspan="2"| 
|พระบาทสมเด็จพระมหาภูมิพลอดุลยเดชมหาราช บรมนาถบพิตร
|-
|สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา
|
|5 พฤษภาคม พ.ศ. 2562 
|พระบาทสมเด็จพระวชิรเกล้าเจ้าอยู่หัว
|-
|สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
|
|5 พฤษภาคม พ.ศ. 2562
|พระบาทสมเด็จพระวชิรเกล้าเจ้าอยู่หัว
|-
|สมเด็จพระเจ้าลูกยาเธอ เจ้าฟ้าทีปังกรรัศมีโชติ
|
|5 พฤษภาคม พ.ศ. 2562
|พระบาทสมเด็จพระวชิรเกล้าเจ้าอยู่หัว
|}
อดีตเจ้าฟ้าของไทยที่ยังทรงพระชนม์อยู่ในปัจจุบัน (เรียงลำดับตามพระชันษา)
{|class="wikitable" width="100%"
! พระนาม
! ประสูติ
! พระบิดา
! สิ้นสุด
! สาเหตุ
|-
|ทูลกระหม่อมหญิงอุบลรัตนราชกัญญา สิริวัฒนาพรรณวดี
|
|พระบาทสมเด็จพระมหาภูมิพลอดุลยเดชมหาราช บรมนาถบพิตร
|25 กรกฎาคม พ.ศ. 2515
|ลาออกจากฐานันดรศักดิ์
|-
|พระบาทสมเด็จพระวชิรเกล้าเจ้าอยู่หัว
|
|พระบาทสมเด็จพระมหาภูมิพลอดุลยเดชมหาราช บรมนาถบพิตร
|13 ตุลาคม พ.ศ. 2559
|สืบราชสันตติวงศ์
|}
== ไทลื้อ ==
== อ้างอิง ==
== แหล่งข้อมูลอื่น ==
 
รัฐฉาน
ลีซุนชิน ครอบครัวนี้มีรัก

ลีซุนชิน ครอบครัวนี้มีรัก (; You're the Best, Lee Soon-shin) เป็นละครชุดทางโทรทัศน์เกาหลีใต้ ความยาว 50 ตอน ออกอากาศทางสถานีโทรทัศน์เคบีเอส 2 ตั้งแต่วันที่ 9 มีนาคม 2013 ถึง 25 สิงหาคม 2013 เนื้อหาว่าด้วยครอบครัวหนึ่งซึ่งต้องเรียนรู้ความหมายของความรักและความสุขภายหลังสูญเสียบิดาผู้เป็นหัวหน้าครอบครัวไป นักแสดงหลักประกอบด้วย ไอยู, โช จ็อง-ซ็อก, โค ดู-ซิม, อี มี-ซุก, ยู อิน-นา, ซน แท-ย็อง, โค จู-ว็อน, และช็อง อู
==เนื้อเรื่อง==
==ตัวละคร==
===ตัวละครหลัก===
===ตัวละครรอง===
==รางวัล==
==อ้างอิง==
==แหล่งข้อมูลอื่น==
ลีซุนชิน เว็บไซต์เคบีเอส
ลีซุนชิน  เว็บไซต์เคบีเอส
ละครโทรทัศน์ช่องเคบีเอส‎
ละครโทรทัศน์เกาหลีใต้ที่เริ่มออกอากาศในปี พ.ศ. 2556‎
อาร์ตูร์ มัส

อาร์ตูร์ มัส อี กาบาร์โร (Artur Mas i Gavarró; เกิดวันที่ 31 มกราคม ค.ศ. 1956) เป็นนักการเมืองจากแคว้นกาตาลุญญา ประเทศสเปน เคยดำรงตำแหน่งประธานฌานาราลิตัตดากาตาลุญญา (ทบวงการปกครองตนเองของแคว้น) ระหว่าง ค.ศ. 2010 ถึง ค.ศ. 2016 นอกจากนี้ยังเป็นหัวหน้าพรรคผสมประชาธิปไตยกาตาลุญญา (Democratic Convergence of Catalonia) ซึ่งเป็นพรรคชาตินิยมแนวเสรีนิยมอีกด้วย
มัสเป็นนักเศรษฐศาสตร์ซึ่งสำเร็จการศึกษามหาวิทยาลัยบาร์เซโลนา และพูดภาษาอังกฤษและภาษาฝรั่งเศสนอกเหนือไปจากภาษากาตาลาและภาษาสเปน อุดมการณ์ของเขามีแนวโน้มไปในทางเสรีนิยมจากมุมมองด้านเศรษฐศาสตร์ ส่วนในด้านสังคม ส่วนใหญ่เขาสนับสนุนวาระระดับกลางในหลายประเด็น เช่น สิทธิของกลุ่มบุคคลที่มีความหลากหลายทางเพศ (แต่ไม่รวมถึงการสมรสเพศเดียวกัน) หรือการอภิปรายอย่างเสรีในพรรคของเขาเกี่ยวกับการทำแท้ง เป็นต้น
ในปี ค.ศ. 2010 มัสกล่าวว่าตนเองจะลงคะแนนสนับสนุนในการลงประชามติเพื่อแยกกาตาลุญญาออกจากสเปนเป็นครั้งแรก ตั้งแต่นั้นมา อำนาจอธิปไตยและเอกราชของแคว้นก็ได้กลายเป็นส่วนสำคัญในวาระทางการเมืองของเขา
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ 
บุคคลที่เกิดในปี พ.ศ. 2499
บุคคลที่ยังมีชีวิตอยู่
นักการเมืองกาตาลา
นักเศรษฐศาสตร์ชาวกาตาลา
การ์ลัส ปุดจ์ดาโมน

การ์ลัส ปุดจ์ดาโมน อี กาซามาโฌ (Carles Puigdemont i Casamajó; เกิด 29 ธันวาคม พ.ศ. 2505) เป็นนักหนังสือพิมพ์และนักการเมืองจากแคว้นกาตาลุญญา ประเทศสเปน
วันที่ 10 มกราคม ค.ศ. 2016 ปุดจ์ดาโมนได้รับเลือกให้เป็นประธานฌานาราลิตัตดากาตาลุญญา (ทบวงการปกครองตนเองของแคว้น) จากเสียงส่วนใหญ่ของสมาชิกสภานิติบัญญัติกาตาลุญญา โดยเป็นผลมาจากการเจรจาในวันก่อนหน้าระหว่างพันธมิตรฌุนส์ปัลซี (Junts pel Sí) กับกลุ่มผู้สมัครรับเลือกตั้งเพื่อเอกภาพประชาชน (Popular Unity Candidacy; CUP) ซึ่งบรรลุข้อตกลงร่วมกันที่จะให้เขาดำรงตำแหน่งดังกล่าวแทนอาร์ตูร์ มัส เพื่อประกันความมั่นคงในสภานิติบัญญัติให้แก่ฝ่ายบริหารของฌานาราลิตัต
สถานะปัจจุบันของปุดจ์ดาโมนเป็นประเด็นพิพาทหลังจากกาตาลุญญาประกาศเอกราชฝ่ายเดียวจากสเปนเมื่อวันที่ 27 ตุลาคม พ.ศ. 2560 ในมุมมองของอดีตฝ่ายบริหารแคว้นกาตาลุญญา เขายังคงเป็นประธานฌานาราลิตัตดากาตาลุญญา แต่ในมุมมองของรัฐบาลสเปน เขาถูกปลดจากตำแหน่งตามคำสั่งนายกรัฐมนตรีมาเรียโน ราโคย เมื่อวันที่ 28 ตุลาคม พ.ศ. 2560 ปุดจ์ดาโมนไม่ยอมรับคำสั่งดังกล่าว โดยแถลงว่าเขาจะ "ทำงานเพื่อสร้างประเทศที่เป็นอิสระ" และขอให้ชาวกาตาลุญญา "ต่อต้าน" การบังคับใช้มาตรา 155 แห่งรัฐธรรมนูญสเปน พ.ศ. 2521 "ตามวิถีประชาธิปไตย" ต่อมาในวันที่ 30 ตุลาคม ปรากฏว่าปุดจ์ดาโมนและคณะผู้บริหารแคว้นบางส่วนที่ถูกปลดจากตำแหน่งได้เดินทางไปเบลเยียมเพื่อหลีกเลี่ยงการดำเนินคดีจากฝ่ายตุลาการสเปน โดยโฆเซ มานูเอล มาซา อัยการสูงสุดของสเปนได้สั่งฟ้องดำเนินคดีอาญากับพวกเขาในข้อหาการกบฏ การปลุกปั่นให้ขัดขืนอำนาจปกครอง และการใช้งบประมาณรัฐในทางมิชอบ
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2505
บุคคลที่ยังมีชีวิตอยู่
นักการเมืองกาตาลา
นักหนังสือพิมพ์ชาวกาตาลา
ประธานฌานาราลิตัตดากาตาลุญญา
บรรณารักษศาสตร์

Redirect บรรณารักษศาสตร์และสารนิเทศศาสตร์
การขโมยข้อมูล

การขโมยข้อมูล เป็นปรากฏการณ์ที่กำลังเพิ่มขึ้น โดยเกิดจากการที่ผู้ดูแลระบบและพนักงานออฟฟิศ ที่สามารถเข้าถึงเทคโนโลยี เช่น เซิร์ฟเวอร์ฐานข้อมูล คอมพิวเตอร์แบบตั้งโต๊ะ รวมไปถึงจำนวนที่เพิ่มขึ้นของอุปกรณ์พกพาที่สามารถเก็บข้อมูลดิจิทัล เช่น ยูเอสบีแฟลชไดรฟ์ ไอพอด และกล้องดิจิทัล โดยปกติแล้วพนักงานได้ใช้เวลาในการร่างสัญญา และข้อมูลของบริษัทที่เป็นความลับหรือมีลิขสิทธิ์ ดังนั้นเหล่าพนักงานอาจรู้สึกว่าพวกเขามีสิทธิ์บางส่วนต่อข้อมูลเหล่านั้น และอาจคัดลอก หรือ/และ ลบ บางส่วนของข้อมูลเหล่านั้นตอนออกจากบริษัท หรือแม้กระทั่งใช้ข้อมูลเหล่านั้นในทางผิดๆขณะถูกจ้าง บางครั้ง ลูกจ้างอาจเลือกที่จะใช้ความไว้วางใจในการเข้าถึงข้อมูลในทางที่ผิด และใช้ข้อมูลเหล่านั้นในการเปิดโปงการประพฤติที่ไม่เหมาะสมของผู้ว่าจ้าง จากมุมมองของสังคมแล้ว การกระทำแบบวิสเซิลโบลว์เออร์นั้นอาจถูกมองในทางบวก และยังถูกปกป้องโดยกฎหมายในบางเขตอำนาจศาลเช่นในสหรัฐอเมริกา
ในขณะที่องค์กรส่วนใหญ่ได้นำไฟร์วอลล์ และระบบการตรวจสอบผู้บุกรุก มาใช้ มีไม่กี่องค์กรที่ที่คำนึงถึงอันตรายจากลูกจ้างซึงคัดลอกข้อมูลที่เป็นทรัพย์สิน และนำไปใช้เพื่อประโยชน์ส่วนตัวหรือเพื่อบริษัทอื่น ตัวอย่างที่พบได้โดยทั่วไปคือเมื่อพนักงานขายได้คัดลอกฐานข้อมูลการติดต่อของลูกค้าไว้เพื่อใช้ในอาชัพต่อไป ปกติแล้วนี่จะถือว่าเป็นการละเมิดสัญญาว่าจ้างอย่างชัดเจน
เชลซี แมนนิง เอ็ดเวิร์ด สโนว์เดน และ Hervé Falciani การขโมยข้อมูลที่เป็นที่รู้จัก เป็นตัวอย่างของบุคคลที่อ้างตัวเองเป็นวิสเซิลโบลว์เออร์และทำการขโมยข้อมูล
คำว่าการขโมยข้อมูล จริงๆแล้วเป็นชื่อไม่เหมาะสม ด้วยความที่การขโมยข้อมูลนั้นไม่เหมือนกับการขโมยของโจร ตรงที่ข้อมูลที่ถูกขโมยนั้นเป็นการสร้างสำเนาโดยไม่ได้รับการอนุญาต และเจ้าของข้อมูลนั้นยังยังเข้าถึงข้อมูลได้
== ดูเพิ่ม ==
Pod slurping
บลูสนาร์ฟฟิง
Sneakernet
Data breach
== อ้างอิง ==
โจรกรรม
พิษนิวตรอน

พิษนิวตรอน (Neutron poison) (หรือที่เรียกว่า ตัวซับนิวตรอน หรือ พิษนิวเคลียร์) เป็นสารที่มีภาคตัดขวางของการดูดซับนิวตรอนขนาดใหญ่ เพื่อใช้ในงานเช่นเครื่องปฏิกรณ์นิวเคลียร์ ในการใช้งานทั่วไปการดูดซับนิวตรอนมักจะเป็นผลกระทบที่ไม่พึงประสงค์ อย่างไรก็ตามวัสดุที่ดูดซับนิวตรอนได้ หรือที่เรียกว่ายาพิษ จะถูกสอดอย่างเจตนาเข้าไปในบางชนิดของเครื่องปฏิกรณ์นิวเคลียร์เพื่อลดระดับการเกิดปฏิกิริยาที่สูงของโหลดที่เกิดจากเชื้อเพลิงสดเริ่มต้นของพวกมัน บางส่วนของยาพิษเหล่านี้จะหมดสิ้นลงเมื่อพวกมันดูดซับนิวตรอนในระหว่างการดำเนินงานของเครื่องปฏิกรณ์ ขณะที่ส่วนอื่นของยาพิษจะค่อนข้างคงที่
การจับยึดนิวตรอนโดยผลผลิตฟิชชันครึ่งชีวิตสั้นจะถูกเรียกว่า การวางยาพิษเครื่องปฏิกรณ์ (reactor poisoning); การจับยึดนิวตรอนโดยผลผลิตฟิชชันชีวิตยาวหรือเสถียรจะถูกเรียกว่า reactor slagging.
== อ้างอิง ==
เทคโนโลยีนิวเคลียร์
วอลเลย์บอลชายทีมชาติกินี

วอลเลย์บอลชายทีมชาติกินี (Équipe de Guinée de volley-ball) เป็นตัวแทนของประเทศกินี ในการแข่งขันวอลเลย์บอลระดับนานาชาติ
เข้าเป็นสมาชิกของสหพันธ์วอลเลย์บอลระหว่างประเทศ ในปี ค.ศ. 1961
== ประวัติการแข่งขัน ==
=== วอลเลย์บอลชิงแชมป์โลก ===
1970 – อับดันที่ 24
=== วอลเลย์บอลชิงแชมป์แอฟริกา ===
1967 – 16px เหรียญทองแดง
== อ้างอิง ==
== แหล่งข้อมูลอื่น ==
FIVB profile
กินี
ลาน (กลไก)

ลาน (mainspring) เป็นสปริงที่ทำจากแถบโลหะขดเป็นม้วน
ใช้เป็นแหล่งจ่ายกำลังให้กลไกขนาดเล็ก เช่นนาฬิกา, ตัวตั้งเวลา, กล่องดนตรี, และของเล่นบางชนิด
โดยอาศัยคุณสมบัติการเก็บพลังงานของสปริง
ลานจะติดตั้งไว้ในกลไกโดยยึดปลายลานด้านนอกขดไว้กับที่ ส่วนตรงกลางจะเชื่อมกับแกนซึ่งจะส่งการหมุนไปยังกลไกที่ต้องการใช้งาน
และแกนเดียวกันนี้จะเชื่อมต่อออกมาภายนอกเครื่องเพื่อใช้เป็นจุดที่ผู้ใช้จะทำการไขลานด้วย, โดยเครื่องมือหรือของเล่นที่ใช้ลาน จะมีกลไกป้องกันการหมุนกลับอยู่ภายใน
เพื่อไม่ให้การไขลานไปหมุนกลไกกลับทิศจนเกิดความเสียหาย
เมื่อต้องการใช้งานเครื่อง ผู้ใช้จะทำการไขลาน โดยหมุนก้านภายนอกเครื่องซึ่งจะทำให้สปริงลานตึงตัว
เก็บสะสมพลังงานไว้, เมื่อผู้ใช้ปล่อยก้านหมุน ลานจะค่อยๆ คลายตัวกลับ ทำให้เกิดการหมุนทางทิศตรงข้าม
ส่งพลังงานไปให้กลไกในเครื่องทำงานอย่างต่อเนื่อง จนกระทั่งไม่มีแรงตึงเหลือในตัวลาน
นาฬิกา
วอลเลย์บอลชายชิงแชมป์แอฟริกา 1995

วอลเลย์บอลชายชิงแชมป์แอฟริกา 1995 (1995 Men's African Volleyball Championship) จัดขึ้นในเมืองตูนิส ประเทศตูนิเซีย ระหว่างวันที่ 13–21 ตุลาคม มี 6 ทีมที่เข้าร่วมการแข่งขันในครั้งนี้
== ประเทศที่เข้าร่วม ==
== ผลการแข่งขัน ==
=== รอบพบกันหมด ===
== อันดับการแข่งขัน ==
== อ้างอิง ==
Men Volleyball Africa Championship 1995 Tunis (TUN)
วอลเลย์บอลในปี พ.ศ. 2538
1995
วอลเลย์บอลชายชิงแชมป์แอฟริกา 1997

วอลเลย์บอลชายชิงแชมป์แอฟริกา 1997 (1997 Men's African Volleyball Championship) จัดขึ้นในเมืองลากอส, ประเทศไนจีเรีย มี 8 ทีมที่เข้าร่วมการแข่งขันในครั้งนี้
== ประเทศที่เข้าร่วม ==
== ผลการแข่งขัน ==
== อันดับการแข่งขัน ==
== อ้างอิง ==
วอลเลย์บอลในปี พ.ศ. 2540
1997
วอลเลย์บอลชายชิงแชมป์แอฟริกา 1999

วอลเลย์บอลชายชิงแชมป์แอฟริกา 1999 (1999 Men's African Volleyball Championship) จัดขึ้นในเมืองไคโร, ประเทศอียิปต์ มี 6 ทีมที่เข้าร่วมการแข่งขันในครั้งนี้
== ประเทศที่เข้าร่วม ==
== ผลการแข่งขัน ==
=== รอบชิงชนะเลิศ ===
== อันดับการแข่งขัน ==
== อ้างอิง ==
Men Volleyball Africa Championship 1999 Cairo (EGY)
วอลเลย์บอลในปี พ.ศ. 2542
1999
การจับยึดนิวตรอน

การจับยึดนิวตรอน (Neutron capture) เป็นปฏิกิริยานิวเคลียร์แบบหนึ่งที่ นิวเคลียสของอะตอม หนึ่งตัวและ นิวตรอน หนึ่งตัวหรือมากกว่ามีการชนกันและรวมเข้าด้วยกันทำให้เกิดเป็นนิวเคลียสตัวใหม่ที่หนักขึ้น เนื่องจากนิวตรอนไม่มีประจุไฟฟ้า พวกมันจึงสามารถแทรกตัวเข้าสู่นิวเคลียสได้ง่ายกว่าโปรตอนประจุบวก ซึ่งจะถูกไล่ออกไปโดยไฟฟ้าสถิต
การจับยึดนิวตรอนมีบทบาทสำคัญในการสังเคราะห์นิวเคลียสโดยรังสีคอสมิกของธาตุที่หนัก ในดวงดาว มันสามารถเกิดขึ้นในสองวิธี ได้แก่ กระบวนการอย่างรวดเร็ว (r-process) หรือกระบวนการอย่างช้า (s-process) นิวเคลียสของมวลที่มากกว่า 56 ไม่สามารถเกิดขึ้นจากปฏิกิริยานิวเคลียร์ความร้อนได้ (เช่นโดยนิวเคลียร์ฟิวชัน) แต่สามารถเกิดขึ้นได้โดยการจับยึดนิวตรอน
== อ้างอิง ==
นิวตรอน
ฟิสิกส์นิวเคลียร์
วอลเลย์บอลชายชิงแชมป์แอฟริกา 2001

วอลเลย์บอลชายชิงแชมป์แอฟริกา 2001 (2001 Men's African Volleyball Championship) จัดขึ้นในเมืองพอร์ตฮาร์คอร์ต, ประเทศไนจีเรีย มี 5 ทีมที่เข้าร่วมการแข่งขันในครั้งนี้
== ประเทศที่เข้าร่วม ==
== ผลการแข่งขัน ==
=== รอบชิงชนะเลิศ ===
== อันดับการแข่งขัน ==
== อ้างอิง ==
Men Volleyball Africa Championship 2001 Port Harcourt (NGR) 
วอลเลย์บอลในปี พ.ศ. 2544
2001
การกระตุ้นนิวตรอน

การกระตุ้นนิวตรอน (Neutron activation) เป็นกระบวนการที่ นิวตรอน ไปเหนี่ยวนำให้เกิดกัมมันตภาพรังสีในวัสดุ และจะเกิดขึ้นเมื่อนิวเคลียสของอะตอมจับยึดนิวตรอนอิสระ กลายเป็นนิวเคลียสที่หนักกว่าและเข้าสู่สภาวะกระตุ้น นิวเคลียสที่ถูกกระตุ้นมักจะสลายตัวทันทีโดยการเปล่ง รังสีแกมมา หรือเปล่งอนุภาคเช่น อนุภาคบีตา อนุภาคแอลฟา ผลผลิตฟิชชัน และนิวตรอน (ในนิวเคลียร์ฟิชชัน) ดังนั้นกระบวนการของการจับยึดนิวตรอน แม้ว่าจะหลังจากการสลายตัวระดับกลางใด ๆ มักจะส่งผลให้เกิดผลผลิตจากการกระตุ้นที่ไม่เสถียร นิวเคลียสกัมมันตรังสีดังกล่าวสามารถแสดงครึ่งชีวิตในพิสัยตั้งแต่เศษส่วนขนาดเล็กของหนึ่งวินาทีจนถึงหลายปี
การกระตุ้นนิวตรอนเป็นวิธีที่พบบ่อยเท่านั้นที่สามารถเหนี่ยวนำวัสดุที่มีความเสถียรให้กลายเป็นสารกัมมันตรังสีโดยเนื้อแท้ของมันเอง วัสดุที่เกิดขึ้นตามธรรมชาติทั้งหมด รวมทั้งอากาศ น้ำและดินสามารถถูกเหนี่ยวนำ (กระตุ้น) โดย การจับยึดนิวตรอน ให้เปล่งกัมมันตภาพรังสีในปริมาณที่แตกต่างกัน โดยเป็นผลมาจากการผลิตไอโซโทปรังสีที่อุดมไปด้วยนิวตรอน บางอะตอมต้องใช้นิวตรอนมากกว่าหนึ่งตัวเพื่อให้มันกลายเป็นไม่เสถียร ซึ่งทำให้พวกมันยากขึ้นที่จะกระตุ้นเพราะความน่าจะเป็นของการจับยึดสองเท่าหรือสามเท่าโดยหนึ่งนิวเคลียสจะยากกว่าของการจับยึดเพียงครั้งเดียว ยกต้วอย่างเช่นน้ำ มันถูกสร้างขึ้นจากไฮโดรเจนและออกซิเจน ไฮโดรเจนต้องมีการจับยึดสองครั้งเพื่อให้บรรลุความไม่เสถียรเป็นไฮโดรเจน-3 (ทริเทียม) ในขณะที่ออกซิเจนธรรมชาติ (ออกซิเจน-16) ต้องจับยึดสามครั้งเพื่อให้กลายเป็นออกซิเจน-19 ที่ไม่เสถียร ดังนั้นน้ำค่อนข้างยากที่จะกระตุ้นเมื่อเทียบกับเกลือทะเล (โซเดียมคลอไรด์) ซึ่งอะตอมของทั้งโซเดียมและคลอรีนจะไม่เสถียรด้วยการจับยึดเพียงครั้งเดียวในแต่ละอะตอม ข้อเท็จจริงเหล่านี้ได้ตระหนักถึงตั้งแต่แรกที่ชุดทดสอบอะตอมใน Operation Crossroads ในปี 1946
== อ้างอิง ==
การแผ่รังสี
นิวตรอน
ซีกโลกตะวันออก

ซีกโลกตะวันออกเป็นคำทางภูมิศาสตร์ใช้เรียกครึ่งหนึ่งของโลกที่อยู่ทางทิศตะวันออกของเส้นเมริเดียนแรก (ซึ่งลากผ่านกรีนิช สหราชอาณาจักร) และทิศตะวันตกของเส้นเมริเดียนที่ 180 องศา (แอนติเมริเดียน) ที่อยู่อีกฟากหนึ่งของโลก คำนี้ยังใช้หมายถึงทวีปยุโรป เอเชีย แอฟริกาและออสเตรเลีย ตรงข้ามกับซีกโลกตะวันตก ซึ่งหมายรวมทวีปอเมริกาเหนือและอเมริกาใต้ นอกจากนี้ อาจใช้ในความหมายทางวัฒนธรรมหรือภูมิรัฐศาสตร์เป็นไวพจน์ของ "โลกเก่า"
== อ้างอิง ==
ซีกโลก
การเพิ่มของระดับน้ำทะเล

มีการประมาณว่าการเพิ่มของระดับน้ำทะเลเฉลี่ยอยู่ระหว่าง +2.6 มิลลิเมตรถึง 2.9 มิลลิเมตร ± 0.4 มิลลิเมตรต่อปีนับแต่ปี 2536 นอกจากนี้ การเพิ่มของระดับน้ำทะเลยังเร่งขึ้นในปีหลัง ๆ ในระยะระหว่างปี 2413 ถึง 2547 มีการประมาณว่าระดับน้ำทะเลเฉลี่ยทั่วโลกเพิ่มรวม 195 มิลลิเมตร และ 1.7 มิลลิเมตร ± 0.3 มิลลิเมตรต่อปี โดยมีความเร่งของการเพิ่มของระดับน้ำทะเลสำคัญ 0.013 มิลลิเมตร ± 0.006 มิลลิเมตรต่อปีต่อปี ตามการศึกษาการวัดหนึ่งซึ่งมีตั้งแต่ปี 2493 ถึง 2552 การวัดเหล่านี้แสดงการเพิ่มของระดับน้ำทะเลเฉลี่ย 1.7 มิลลิเมตร ± 0.3 มิลลิเมตรต่อปีในช่วงนี้ โดยข้อมูลดาวเทียมแสดงการเพิ่ม 3.3 มิลลิเมตร ± 0.4 มิลลิเมตรต่อปีตั้งแต่ปี 2536 ถึง 2552 การเพิ่มของระดับน้ำทะเลเป็นหลักฐานกระแสหลักอย่างหนึ่งซึ่งสนับสนุนทัศนะว่าสภาพภูมิอากาศของโลกเพิ่งร้อนขึ้น ในปี 2557 การประเมินสภาพภูมิอากาศแห่งชาติของ USGCRP ทำนายว่าเมื่อถึงปี 2643 การเพิ่มของระดับน้ำทะเลเฉลี่ยจะอยู่ร่ะหว่าง 300 ถึง 1,200 มิลลิเมตรนับแต่วันที่มีการประเมินในปี 2557 อัตราการเพิ่มของระดับน้ำทะเลปัจจุบันเพิ่มเป็นประมาณสองเท่าเทียบกับอัตราการเพิ่มของระดับน้ำทะเลในคริสต์ศตวรรษที่ 20 ก่อนปี 2535
ในปี 2550 คณะกรรมการระหว่างรัฐบาลว่าด้วยการเปลี่ยนแปลงสภาพภูมิอากาศ (IPCC) แถลงว่า เป็นไปได้อย่างยิ่งว่าการร้อนขึ้นที่มนุษย์ชักนำมีส่วนให้ระดับน้ำทะเลเพิ่มที่สังเกตในครึ่งหลังของคริสต์ศตวรรษที่ 20 รายงานของ IPCC ปี 2556 (AR5) สรุปว่า "มีความเชื่อมั่นสูงว่าอัตราการเพิ่มของระดับน้ำทะเลเพิ่มระหว่างสองศตวรรษหลังสุด และเป็นไปได้ที่ GMSL (ระดับน้ำทะเลเฉลี่ยโลก) เร่งขึ้นนับแต่ต้นคริสต์ทศวรรษ 1900"
การเพิ่มของระดับน้ำทะเลสามารถมีอิทธิพลต่อประชากรมนุษย์ในพื้นที่ชายฝั่งและเกาะและสิ่งแวดล้อมธรรมชาติ เช่น ระบบนิเวศทะเลพอสมควร คาดว่าการเพิ่มของระดับน้ำทะเลจะดำรงต่อไปอีกหลายศตวรรษ มีการประมาณว่ามนุษย์ทำให้ระดับน้ำทะเลเพิ่มขึ้นแล้วประมาณ 2.3 เมตรต่ออุณหภูมิที่เพิ่มแต่ละองศาเซลเซียสภายใน 2,000 ปีข้างหน้า เนื่องจากมีความเฉื่อยต่ำ และเวลาสนองตอบนานสำหรับบางส่วนของระบบสภาพภูมิอากาศ มีการเสนอแนะว่า นอกจากการลดการปล่อยคาร์บอนไดอ็อกไซด์แล้ว การปฏิบัติระยะสั้นเพื่อลดการเพิ่มของระดับน้ำทะเล คือ การตัดการปล่อยแก๊สกักเก็บความร้อนอย่างมีเทนและละอองธุลีอย่างเขม่า
== อ้างอิง ==
== แหล่งข้อมูลอื่น ==
Sea Level Rise and Coastal Flooding Impacts (NOAA)
Sea Level Trends (NOAA)
สมุทรศาสตร์
ระดับน้ำทะเล
การเปลี่ยนแปลงสภาพภูมิอากาศ
ปรากฏการณ์โลกร้อน
แฮนส์ เครสแจน กรัม

แฮนส์ เครสแจน โยแอคิม กรัม (Hans Christian Joachim Gram; 13 กันยายน ค.ศ. 1853 – 14 พฤศจิกายน ค.ศ. 1938) เป็นนักวิทยาแบคทีเรียชาวเดนมาร์ก เกิดที่กรุงโคเปนเฮเกน เขาเป็นบุตรของเฟรดเรก แทร์เกิล ยูลียุส กรัม กับลูอีเซอ เครสแจเนอ รอว์ลอน กรัมเรียนที่โรงเรียนนครบาลโคเปนเฮเกนและช่วยงานศาสตราจารย์ยาพีทุส สตีนสโตรป ต่อมาเขาเรียนวิชาแพทย์ที่มหาวิทยาลัยโคเปนเฮเกน ใน ค.ศ. 1884 กรัมพัฒนาวิธีย้อมสีกรัม ซึ่งเป็นวิธีจำแนกแบคทีเรียออกเป็น 2 กลุ่มใหญ่ วิธีนี้ยังคงใช้มาจนถึงปัจจุบัน ระหว่าง ค.ศ. 1891–1900 เขาดำรงตำแหน่งศาสตราจารย์ด้านเภสัชวิทยาและต่อมาดำรงตำแหน่งศาสตราจารย์ด้านการแพทย์ กรัมเกษียณตัวเองใน ค.ศ. 1923 และเสียชีวิตใน ค.ศ. 1938
== อ้างอิง ==
== แหล่งข้อมูลอื่น ==
แพทย์ชาวเดนมาร์ก
บุคคลจากโคเปนเฮเกน
ศิษย์เก่าจากมหาวิทยาลัยโคเปนเฮเกน
แคว้นของประเทศอิตาลี

แคว้น (regione) เป็นหน่วยการปกครองชั้นที่หนึ่งของประเทศอิตาลี ประกอบด้วย 20 แคว้น ในจำนวนนี้ 5 แคว้นเป็นแคว้นปกครองตนเองตามรัฐธรรมนูญ ในแต่ละแคว้น (ยกเว้นวัลเลดาออสตา) ถูกแบ่งเขตการปกครองเป็นหลายจังหวัด ในแต่ละแคว้นจะมีอำนาจการจัดการตนเองเท่าที่ตราไว้ในรัฐธรรมนูญแห่งสาธารณรัฐอิตาลี
== รายชื่อแคว้น ==
== ภูมิภาคของอิตาลี ==
== อ้างอิง ==
ค
ทางหลวงสหรัฐหมายเลข 33

ทางหลวงสหรัฐหมายเลข 33 (U.S. Route 33) เป็นทางหลวงหนึ่งในระบบทางหลวงสหรัฐที่มีเส้นทางจากตะวันตกเฉียงเหนือ ไปยังตะวันออกเฉียงใต้ เป็นระยะทาง 709 ไมล์ (1,141 กิโลเมตร) จากตอนเหนือของรัฐอินดีแอนา ถึงเมืองริชมอนด์ รัฐเวอร์จิเนีย โดยตลอดเส้นทางผ่านรัฐโอไฮโอ และรัฐเวสต์เวอร์จิเนีย แม้ว่าเส้นทางส่วนใหญ่ที่เป็นเลขคี่จะเป็นแนวเหนือ-ใต้ แต่เกือบทั้งสายของทางหลวงหมายเลข 33 เป็นแนวตะวันออก-ตะวันตก ยกเว้นในรัฐอินดีแอนา ซึ่งเป็นแนวเหนือ-ใต้
ในปี ค.ศ. 2008 ปลายทางทิศเหนืออยู่ที่ทางหลวงสหรัฐหมายเลข 20 ทางตะวันออกเฉียงใต้ของเมืองเอลคาร์ต รัฐอินดีแอนา ส่วนปลายทางทิศตะวันออกอยู่ที่เมืองริชมอนด์ รัฐเวอร์จิเนีย เส้นทางในสมัยก่อนได้รับการขยายขึ้นไปทางทิศเหนือ ผ่านเมืองเซาท์เบนด์ รัฐอินดีแอนา ไปยังเมืองเซนต์โจเซฟ รัฐมิชิแกน บริเวณทะเลสาบมิชิแกน เมื่อถึงในรัฐเวอร์จิเนีย "ทางหลวงหมายเลข 33" มีเส้นทางต่อไปยังทิศตะวันออก ด้วยชื่อทางหลวงรัฐเวอร์จิเนียหมายเลข 33 ถึงสติงเรย์พอยต์ บริเวณอ่าวเชซาพีก ใกล้กับเดลตาวิลล์ เทศมณฑลมิดเดิลเซกซ์ รัฐเวอร์จิเนีย
== อ้างอิง ==
== แหล่งข้อมูลอื่น ==
US-33 endpoint photos 
Indiana Highway Ends: US 33 
33
ถนนในรัฐเวอร์จิเนีย
ถนนในรัฐเวสต์เวอร์จิเนีย
ถนนในรัฐโอไฮโอ
ถนนในรัฐอินดีแอนา
ร่างรัฐบัญญัติงานวิจัย

ร่างรัฐบัญญัติงานวิจัย  (Research Works Act) รหัส 102 เอช.อาร์. 3699 (102 H.R. 3699) เป็นร่างรัฐบัญญัติซึ่งเสนอต่อสภาผู้แทนราษฎรสหรัฐอเมริกา ในคราวประชุมรัฐสภาแห่งสหรัฐอเมริกาครั้งที่ 112 เมื่อวันที่ 16 ธันวาคม ปี 2554 ผู้เสนอคือ ดาร์เรลล์ อิสสา (R-CA) ซึ่งเป็นสมาชิกสภาผู้แทนราษฎร และผู้ร่วมสนับสนุนคือ คาร์โรไลน์ บี. มาโลนีย์ (D-NY) ร่างรัฐบัญญัติมีบทบัญญัติห้ามออกคำสั่งให้เข้าได้อย่างเสรีซึ่งงานวิจัยที่รัฐบาลกลางให้ทุน ร่างรัฐบัญญัตินี้ยังจะมีผลเป็นการคว่ำ นโยบายของสถาบันสุขภาพแห่งชาติว่าด้วยการเข้าถึงข้อมูลข่าวสารของราชการ ซึ่งบังคับให้งานวิจัยที่ใช้เงินทุนจากผู้เสียภาษีสามารถเข้าถึงได้ทางออนไลน์โดยปราศจากค่าใช้จ่าย หากออกกฎหมายนี้แล้ว ข้อมูลทางวิทยาศาสตร์จะถูกจำกัดอย่างมาก อนึ่ง มีการร่างรัฐบัญญัติทำนองเดียวกันนี้แล้วหลายครั้งด้วยกัน ทั้งในปี 2551 และ 2552 แต่ยังมิเคยตราเป็นกฎหมายสักฉบับ
ในวันที่ 27 กุมภาพันธ์  2555 แอ็ลเซอเฟียร์ สำนักพิมพ์รายใหญ่ ประกาศเลิกสนับสนุนร่างรัฐบัญญัตินี้ วันเดียวกันนั้น อิสสาและมาโลนีย์ออกแถลงการณ์ว่า จะไม่ผลักดันกระบวนการนิติบัญญัติเกี่ยวกับร่างกฎหมายฉบับนี้อีก
== การยอมรับ ==
ร่างรัฐบัญญัติได้รับการสนับสนุนจาก Association of American Publishers (AAP) และสหพันธ์ลิขสิทธิ์
ฝ่ายตรงข้ามได้เน้นย้ำผลกระทบต่อ	สภาพพร้อมใช้งานสาธารณะขอผลงานวิจัยด้านชีวการแพทย์ เช่นที่ได้รับทุนจากเงินช่วยเหลือของสถาบันสุขภาพแห่งชาติ โดยบอกว่าภายใต้ร่างรัฐบัญญัตินี้ "ผู้เสียภาษีซึ่งเป็นผู้ออกเงินในการวิจัยจะต้องจ่ายเงินอีกครั้งเพื่ออ่านผลของการวิจัย" ไมค์ เทย์เลอร์จากมหาวิทยาลัยบริสตอลกล่าวว่าการปิดกั้นของการเข้าถึงงานวิจัยวิทยาศาสตร์อาจทำให้เกิด "การตายที่หลีกเลี่ยงได้ ในประเทศกำลังพัฒนา"  และ "ผลเสียต่อวิทยาศาสตร์อย่างไม่สามารถประเมินค่าได้" นอกจากนี้เขายังกล่าวอีกว่าผู้แทนทั้งสอง ได้แก่ อิสสา และ มาโลนีย์ นั้นมีแรงจูงใจจากเงินบริจาคที่ได้รับจากแอ็ลเซอเฟียร์ 
คำร้องทุกข์ออนไลน์ – ค่าความรู้– ซึ่งได้รับแรงบันดาลใจจากนักคณิตศาสตร์และผู้ครอบครองเหรียญฟิลด์สชาวอังกฤษที่ชื่อว่า ทิโมธี โกเวอส์ เพื่อเพิ่มความตระหนักต่อร่างรัฐบัญญัติ เพื่อเรียกรืองให้ลดราคาของวารสารทางวิชาการ และเพื่อส่งเสริมการเพิ่มจำนวนของการเข้าถึงข้อมูลอย่างเสรี  ได้รับการลงนามจากนักวิชาการมากกว่า 10,000 คน ผู้ลงนามสัญญาว่าจะถอนการสนับสนุนต่อวารสารแอ็ลเซอเฟียร์ ไม่ว่าจะเป็นทางการช่วยแก้ไข ทบทวน หรือส่งบทความ "จนกว่าทางบริษัทจะเปลี่ยนวิธีบริหาร" ในวันที่ 27 กุมภาพันธ์ 2555 แอ็ลเซอเฟียร์ได้ประกาศยกเลิกสนับสนุนร่างรัฐบัญญัติ โดยอ้างถึงความกังวลจากผู้ทบทวน ผู้เขียน และผู้แก้ไขวารสาร ขณะที่ผู้ร่วมลงชื่อในการคว่ำบาตรเฉลิมฉลองการถอนตัวของแอ็ลเซอเฟียร์จากร่างรัฐบัญญัติงานวิจัย แอ็ลเซอเฟียร์เองได้ปฏิเสธว่าการกระทำนี้เป็นผลมาจากการคว่ำบาตร และอธิบายว่าพวกเขาทำไปเพราะได้รับคำร้องขอจากนักวิจัยที่ไม่ได้มีส่วนร่วมกับการคว่ำบาตรครั้งนี้
== อ้างอิง ==
การเข้าถึงอินเทอร์เน็ต
วอลเลย์บอลชายชิงแชมป์แอฟริกา 2003

วอลเลย์บอลชายชิงแชมป์แอฟริกา 2003  (2003 Men's African Volleyball Championship) จัดขึ้นที่เมืองไคโร ประเทศอียิปต์ จัดแข่งขันตั้งแต่วันที่ 1 ถึง 6 สิงหาคม
== ประเทศที่เข้าร่วม ==
== อันดับการแข่งขัน ==
== อ้างอิง ==
Men Volleyball Africa Championship 2003 Cairo (EGY)
FIVB Press Release 06/08/2003
วอลเลย์บอลในปี พ.ศ. 2546
วอลเลย์บอลชิงแชมป์แอฟริกา
วอลเลย์บอลชายชิงแชมป์แอฟริกา 2005

วอลเลย์บอลชายชิงแชมป์แอฟริกา 2005 จัดขึ้นที่เมืองไคโร ประเทศอียิปต์
== ประเทศที่เข้าร่วม ==
== อันดับการแข่งขัน ==
==อ้างอิง==
Volleyball Africa Championship 2005 Cairo (EGY)
วอลเลย์บอลชิงแชมป์แอฟริกา
จังหวัดชล็อนสก์

ชล็อนสก์ (Śląsk) หรือ ไซลีเซีย (Silesia) เป็นจังหวัดทางตอนใต้ของประเทศโปแลนด์ มีเนื้อที่ทั้งหมด 12,333 ตารางกิโลเมตร และมีประชากรทั้งหมด 4,615,870 คน โดยมีเมืองหลักคือกาตอวิตแซ
จังหวัดชล็อนสก์ก่อตั้งขึ้นเมื่อวันที่ 1 มกราคม ค.ศ. 1999 หลังจากรัฐบาลโปแลนด์ได้ปฏิรูปการปกครองท้องถิ่นในปี ค.ศ. 1998 โดยได้รับพื้นที่มาจากอดีตจังหวัดกาตอวิตแซ จังหวัดตแชนสตอคอวา และจังหวัดบีแยลสกอ-เบียวา
== นครและเมือง ==

จังหวัดชล็อนสก์ประกอบด้วย 24 นครและ 47 เมือง โดยรายชื่อเรียงตามจำนวนประชากร ค.ศ. 2019 ดังนี้
== อ้างอิง ==
== แหล่งข้อมูลอื่น ==
The Website of Silesia
Województwo Śląskie  Official website
ชล็อนสก์
โรงเรียนนาโพธิ์พิทยาคม

โรงเรียนนาโพธิ์พิทยาคม ตั้งอยู่เลขที่ 99 หมู่ 8 ตำบลศรีสว่าง อำเภอนาโพธิ์ จังหวัดบุรีรัมย์ สังกัดสำนักงานเขตพื้นที่การศึกษามัธยมศึกษาเขต 32
== ประวัติโรงเรียน ==
โรงเรียนนาโพธิ์พิทยาคม เป็นโรงเรียนมัธยมศึกษา สังกัด สำนักงานเขตพื้นที่การศึกษามัธยมศึกษา เขต 32 กระทรวงศึกษาธิการ เป็นโรงเรียนมัธยมศึกษาขนาดกลาง เปิดทำการสอนเมื่อวันที่ 2 มิถุนายน 2520 ปัจจุบันทำการสอนตั้งแต่ระดับมัธยมศึกษาปีที่ 1-6 ตั้งอยู่เลขที่ 99 หมู่ 8 ตำบลศรีสว่าง อำเภอนาโพธิ์ จังหวัดบุรีรัมย์ โดยมีเนื้อที่ 75 ไร่ 1 งาน 86 ตารางวา ห่างจากที่ตั้งจังหวัดบุรีรัมย์ไปทางทิศเหนือ 80 กิโลเมตร อยู่ห่างจากอำเภอนาโพธิ์ 3 กิโลเมตร อยู่ห่างจากอำเภอหนองสองห้อง จังหวัดขอนแก่น 15 กิโลเมตร ห่างจากอำเภอเมืองพล  จังหวัดขอนแก่น 38 กิโลเมตร
พ.ศ. 2524 เป็นโรงเรียนมัธยมศึกษาประจำกิ่งอำเภอนาโพธิ์
พ.ศ. 2531 เป็นโรงเรียนมัธยมศึกษาประจำอำเภอนาโพธิ์ และอนุมัติจากกรมสามัญศึกษาให้เปิดจัดการเรียนการสอนในระดับชั้นมัธยมศึกษาตอนปลาย
พ.ศ. 2536 ได้รับอนุมัติจากกรมสามัญศึกษาให้จัดตั้งโรงเรียน สาขา 1 โรงเรียนที่ตำบลบ้านดู่ อำเภอนาโพธิ์ จังหวัดบุรีรัมย์ ปัจจุบันคือ  โรงเรียนอุดมอักษรพิทยาคม ห่างจากโรงเรียนนาโพธิ์พิทยาคมไปทางทิศเหนือ 10 กิโลเมตร มีเนื้อที่ 80 ไร่ 2 งาน 82 ตารางวา
== แหล่งข้อมูลอื่น ==
เว็บไซต์โรงเรียนอย่างเป็นทางการ 
โรงเรียนสังกัดสำนักงานเขตพื้นที่การศึกษามัธยมศึกษาบุรีรัมย์
โรงเรียนในจังหวัดบุรีรัมย์
อำเภอนาโพธิ์